b'\n_START_ARTICLE_\n\xc5\xa0achmat\xc5\xb3 kompozicij\xc5\xb3 sprend\xc4\x97jo reitingas\n_START_PARAGRAPH_\n\xc5\xa0achmat\xc5\xb3 kompozicij\xc5\xb3 sprend\xc4\x97jo reitingas  \xe2\x80\x93 tai skaitmeninis sprend\xc4\x97jo paj\xc4\x97gumo vertinimo rodiklis, priklausantis nuo jo rezultat\xc5\xb3 \xc5\xa1achmat\xc5\xb3 kompozicij\xc5\xb3 sprendimo var\xc5\xbeybose. \xc5\xa0\xc4\xaf reiting\xc4\x85 galima \xc4\xafgyti \xc5\xa1achmat\xc5\xb3 kompozicijos sprendimo var\xc5\xbeybose, atitinkan\xc4\x8diose  Pasaulio \xc5\xa1achmat\xc5\xb3 kompozicijos federacijos nustatytus reiting\xc5\xb3 suteikimo reikalavimus. Galioja tik \xc5\xa1achmat\xc5\xb3 kompozicij\xc5\xb3 sprendimo var\xc5\xbeybose. Naudojamas, suteikiant \xc5\xa1achmat\xc5\xb3 kompozicij\xc5\xb3 sprend\xc4\x97jams kvalifikacinius titulus.\n_START_SECTION_\nIstorija\n_START_PARAGRAPH_\nKad titulai ir normos  turi b\xc5\xabti susieti su reitingais nutarta 2006 m.  Pastoviosios \xc5\xa1achmat\xc5\xb3 komisijos (PCCC) suva\xc5\xbeiavime Vageningene\n_START_SECTION_\nTurnyrai\n_START_PARAGRAPH_\n\xc5\xa0achmat\xc5\xb3 kompozicij\xc5\xb3 sprend\xc4\x97j\xc5\xb3 turnyrai turi atitikti WFCC nustatytus reikalavimus.\n_START_SECTION_\nReikalavimai turnyrams\n_START_PARAGRAPH_\nJuose turi dalyvauti bent 10 reitinguot\xc5\xb3j\xc5\xb3 sprend\xc4\x97j\xc5\xb3. _NEWLINE_Parinkti \xc5\xa1achmat\xc5\xb3 u\xc5\xbedaviniai turi b\xc5\xabti original\xc5\xabs, arba ma\xc5\xbeai \xc5\xbeinomi spausdinti u\xc5\xbedaviniai. Jiems keliami reikalavimai d\xc4\x97l lygio ir sunkumo, rekomenduojama, kad jie b\xc5\xabt\xc5\xb3  skirting\xc5\xb3 stili\xc5\xb3.    _NEWLINE_Sprendimui turi b\xc5\xabti  pateikta ne ma\xc5\xbeiau  kaip 12-ka skirtingo tipo u\xc5\xbeduo\xc4\x8di\xc5\xb3. \xc5\xa0achmat\xc5\xb3 kompozicijos atrenkamos i\xc5\xa1 septyni\xc5\xb3 grupi\xc5\xb3: tai dviej\xc5\xb3 \xc4\x97jim\xc5\xb3, trij\xc5\xb3 \xc4\x97jim\xc5\xb3, daugelio \xc4\x97jim\xc5\xb3 tiesioginiai \xc5\xa1achmat\xc5\xb3 u\xc5\xbedaviniai, etiudai, sutarto mato, atvirk\xc5\xa1\xc4\x8dio mato ir pasaki\xc5\xa1kosios kompozicijos u\xc5\xbedaviniai. Tur\xc4\x97t\xc5\xb3 b\xc5\xabti pateikiama i\xc5\xa1 5 grupi\xc5\xb3 ma\xc5\xbeiausiai  po du u\xc5\xbedavinius, bet i\xc5\xa1 grup\xc4\x97s pateikt\xc5\xb3 kompozicij\xc5\xb3 skai\xc4\x8dius neturi vir\xc5\xa1yti trij\xc5\xb3._NEWLINE_Turnyras gali b\xc5\xabti padalintas \xc4\xaf ratus, ar vykti kelias dienas. Kai ne vis\xc5\xb3 u\xc5\xbeduo\xc4\x8di\xc5\xb3  teisingas sprendimas vertinamas 5 balais, reiting\xc5\xb3 skai\xc4\x8diavimui turnyro koeficientas koreguojamas. _NEWLINE_Jei \xc4\xaf turnyr\xc4\x85 yra \xc4\xaftraukti pasaki\xc5\xa1kosios kompozicijos u\xc5\xbedaviniai, rekomenduojama, kad j\xc5\xb3 tipas b\xc5\xabt\xc5\xb3 paskelbtas ma\xc5\xbeiausiai prie\xc5\xa1 du m\xc4\x97nesius. Prie\xc5\xa1 pasaulio taur\xc4\x97s atvir\xc4\x85j\xc4\xaf turnyr\xc4\x85 jis tur\xc4\x97t\xc5\xb3 b\xc5\xabti skelbiamas  WFCC ar turnyro organizatoriaus, jei tokia yra,  svetain\xc4\x97je. _NEWLINE_Visi turnyro dokumentai (u\xc5\xbedaviniai su sprendiniais, pilnas rezultat\xc5\xb3 ir reiting\xc5\xb3 s\xc4\x85ra\xc5\xa1as, teis\xc4\x97jo prane\xc5\xa1imas apie var\xc5\xbeyb\xc5\xb3 eig\xc4\x85 ir galimus pa\xc5\xbeeidimus ir t. t.)  per 30 dien\xc5\xb3 po var\xc5\xbeyb\xc5\xb3 pabaigos siun\xc4\x8diami WFCC atstovui (komisijai).  Atstovas (komisija ) gali patvirtinti, ar ne, turnyro atitikim\xc4\x85 reikalavimams ir nustatyti turnyro koeficient\xc4\x85. Galutin\xc4\xaf sprendim\xc4\x85 tvirtina WFCC._NEWLINE_\xc5\xa0ios taisykl\xc4\x97s buvo priimtos 2006 m. Vageningene vykusiame FIDE PCCC suva\xc5\xbeiavime,  tobulintos: 2007 m. -  Rode, 2009 m. - Rio de \xc5\xbdaneire, 2014 m. - Berne, 2017 m. - Dresdene ir - 2018 m. Ohride.\n_START_SECTION_\nSprend\xc4\x97j\xc5\xb3 reitingo skai\xc4\x8diavimas\n_START_PARAGRAPH_\nSkai\xc4\x8diavimui svarb\xc5\xabs duomenys yra: vis\xc5\xb3 sprend\xc4\x97j\xc5\xb3 su reitingais  vidutinis reitingas (VidRtg) ir \xc5\xa1i\xc5\xb3 sprend\xc4\x97j\xc5\xb3 pasiektas vidutinis rezultatas (VidRez)._NEWLINE_VidRtg = vis\xc5\xb3 sprend\xc4\x97j\xc5\xb3 su reitingais  vidutinis reitingas (at\xc4\x97mus 1600)_NEWLINE_VidRez = vis\xc5\xb3 sprend\xc4\x97j\xc5\xb3 su reitingais  vidutinis rezultatas\n_START_SECTION_\nSprend\xc4\x97jams neturintiems reitingo\n_START_PARAGRAPH_\nApskai\xc4\x8diuojamas sprend\xc4\x97jo pasiektasis reitingas  (PasRtg), tai laikinas sprend\xc4\x97jo turnyre pasiektas reitingas. Jis  apskai\xc4\x8diuotas panaudojus formul\xc4\x99: _NEWLINE_PasRtg = VidRtg \xc3\x97 Rez / VidRez_NEWLINE_Rez = sprend\xc4\x97jo pasiektas rezultatas turnyre._NEWLINE_Sprend\xc4\x97jas pirm\xc4\x85 kart\xc4\x85 dalyvaudamas kompozicij\xc5\xb3 sprendimo turnyre gauna pus\xc4\x99 reitingo. Sekan\xc4\x8diame  turnyre jis gaus kit\xc4\x85 pus\xc4\x99. I\xc5\xa1 j\xc5\xb3 apskai\xc4\x8diuojamas vidurkis, kuris  \xc4\xaftraukiamas \xc4\xaf reiting\xc5\xb3 s\xc4\x85ra\xc5\xa1\xc4\x85.\n_START_SECTION_\nNaujasis reitingas\n_START_PARAGRAPH_\nApskai\xc4\x8diuojamas pagal formul\xc4\x99: _NEWLINE_NaujRtg = Rtg + RtgPok_NEWLINE_Visi skai\xc4\x8diavimai atliekami dviem \xc5\xbeenklais po kablelio tikslumu. Reitingai spausdinami sveikais skai\xc4\x8diais. Publikuojant reitingai padidinami 1600._NEWLINE_Kai sprend\xc4\x97jas 5 metus nedalyvauja reitinguojamuosiuose turnyruose, jis pa\xc5\xa1alinamas i\xc5\xa1 reitingo  (ar pus\xc4\x97s reitingo) s\xc4\x85ra\xc5\xa1o. Jei ateityje jis dalyvaut\xc5\xb3, b\xc5\xabt\xc5\xb3 naudojamas jo pradinis (bet  ne pus\xc4\x97s) reitingas._NEWLINE_Reitingas perskai\xc4\x8diuojamas po kiekvieno turnyro. Atnaujinti reitingai skelbiami 4 kartus per metus: sausio, baland\xc5\xbeio, liepos ir spalio 1-\xc4\x85 d. WFCC svetain\xc4\x97je.'